Жывапісец яркай метафарычнасці і складанай алегарычнасці, у сваіх лепшых фігуратыўных карцінах і панарамных пейзажах ён заўсёды імкнецца да шматпланавага змястоўнага падтэксту. А падтэкст, больш дакладна — дэвіз, у яго адзіны ў сваім родзе — “Убачыць Зямлю ўсю”, які можна з поўным правам аднесці цалкам да мастацтва Віктара Аляксандравіча. Бо гэтая Зямля з вялікай літары — галоўная і асноватворная тэма яго мастакоўскага жыцця: зямля, абпаленая агнём вайны і палітая крывёю; зямля, абноўленая пасля Перамогі; зямля і на ёй — чалавек, цудоўны ў сваёй існасці і дабрыні.